תחנת הרכבת תל אביב – האוניברסיטה – אקספו

**תחנת הרכבת תל אביב – האוניברסיטה – אקספו** היא תחנת נוסעים של רכבת ישראל הממוקמת בצפון תל אביב ונמצאת במרכז נתיבי איילון, בסמוך למרכז הירידים והקונגרסים אקספו תל אביב ולאוניברסיטת תל אביב. התחנה ממוקמת בקילומטר ה-90.7 דרומית לתחנת הרכבת חיפה מזרח על תוואי מסילת החוף. בעבר נקראה התחנה בשם **אוניברסיטה – מרכז הירידים**. 

בשנת 2025 עברו בתחנה 6 מיליון נוסעים והיא התחנה הרביעית בנפח פעילותה.

שמאל|ממוזער|250px|מפת אזור התחנה

## היסטוריה
התחנה נבנתה בשנת 2000 כדי לשמש כתחנת נוסעים שתשרת את אוניברסיטת תל אביב ואת המבקרים באקספו תל אביב, ונקראה תחילה תחנת **אוניברסיטה - מרכז הירידים**. התחנה נפתחה ב-26 באוקטובר 2000. את תכנונה ביצעו האדריכלים ארול פקר וסעדיה מנדל. בשל החריגות התקציביות הגדולות בבניית תחנת הרכבת תל אביב – השלום בוצעו פשרות תכנוניות לשם חיסכון. כך, למשל, קוצץ אורך הגגון שמעל הרציפים ולא נבנו דרגנועים מהתחנה לאוניברסיטה. 

בשנת 2012 נבנתה טיילת המדע המוליכה מתחנת הרכבת אל אוניברסיטת תל אביב.

בשנת 2020 התבצעו בתחנה עבודות להצבת תשתית חשמול בתחנה, תשתית זו מאפשרת לקטרים חשמליים לנסוע בתחנה. עם סיום העבודות בספטמבר באותה שנה, התחנה היא אחת מ-7 תחנות רכבת בארץ המחוברות לתשתית החשמול ומהווה את התחנה הלפני אחרונה בקו הרכבת המהיר לירושלים.

בתחילת 2025 התווסף לשמה של התחנה ציון שמו המעודכן של מרכז הכנסים, הירידים והאירועים הסמוך, ושמה מאז הוא "**תל אביב – האוניברסיטה – אקספו**".

## מבנה התחנה
בתחנה ארבעה רציפים (שני רציפי אי), אולם נוסעים גדול וסגור הנמצא במפלס תחתון, ושני מעברים תת-קרקעיים המקשרים בין רמת אביב ממערב למתחם אקספו תל אביב ממזרח. בדצמבר 2022 נחנכה יציאה נוספת מהתחנה – מהקצה הדרומי של הרציפים אל שדרות רוקח.

רציפי האי המערביים (רציפים 1 ו-2) נמצאים בין שתי מסילות הקו הראשי של רכבת ישראל ובהם עוצרות הרכבות הנוסעות בקווי מסילת החוף. ברציף האי המזרחי (רציף 3) עוצרות הרכבות הנוסעות על מסילת הירקון בקו להרצליה דרך טבעת השרון. רציף 4 החל לפעול רק בשנת 2009 ובו עוצרות כיום הרכבות המשמשות בקו הרצליה–אופקים. הרציפים בתחנה הם באורך של כ-240 מטר.

בתחנה זו הותקנה מערכת הזנה חשמלית עילית על ידי חברת "SEMI" הספרדית. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם "Desiro HC" תוצרת "סימנס".

מרכז|200px

## פרויקטים בביצוע התחנה
החל מיוני 2022 מתקיימות עבודות להארכת רציפי התחנה ולבניית גשר וטרמינל חדש המקשר את התחנה לתחנת מרכז הירידים של הקו הירוק של הדנקל. 

התחנה תהיה מבנה מוגבה שמצד אחד יתחבר לגשר עילי שיגיע לאוניברסיטה ומצד שני לגשר שיחצה את שדרות רוקח לכיוון פארק הירקון. קישור זה יאפשר גישה נוחה מהתחנה לאוניברסיטת תל אביב והחלפה נוחה לרשת הרכבות הקלות בתל אביב.
בנוסף לכך, מתוכנן דרגנוע שיתחבר ישירות לקמפוס האוניברסיטה.

העבודות מתבצעות על ידי חברת רגבים בניהול ח.פ.ת. הארכת רציפים לתחנה תהיה לאורך של 355 מטרים כאשר אורכם של הרציפים הוא 240 מטרים לרציף האי המערבי ו-232 מטרים לרציף האי המזרחי. הארכת הרציפים מאפשרת לרכבת ישראל להפעיל רכבות ארוכות יותר. ללא ההארכה לא ניתן לרדת מהקרונות הקיצוניים ברכבות ארוכות ועל הנוסעים להתקדם למרכז הרכבת.

[ממוזער|שמאל|הקמת גשר האיילון של [דנקל – הקו הירוק|הקו הירוק אשר מתחבר לתחנת הרכבת, 20 באפריל 2025]]

## גלריה

קובץ:Tel Aviv University Railway 9.jpg|תחנת הרכבת לכיוון מעונות אוניברסיטת תל אביב, יולי 2024
קובץ:Tel Aviv University Railway 8.jpg|תחנת הרכבת לכיוון דרום, דצמבר 2024
קובץ:Tel Aviv University Railway 7.jpg|תחנת הרכבת לכיוון פארק הירקון, דצמבר 2024
קובץ:Tel Aviv University Railway 6.jpg|תחנת הרכבת לכיוון צפון, יולי 2024
קובץ:תלאביבאוניברסיטה2.jpg|אולם הנוסעים התת-קרקעי של התחנה
קובץ:תלאביבאוניברסיטה3.jpg|רכבת נוסעים דו-קומתית ברציף 2 של התחנה (בדרכה לתחנת הרכבת נתב"ג)
קובץ:תלאביבאוניברסיטה.jpg|השער המזרחי של התחנה, הסמוך לאקספו תל אביב
קובץ:Universtaz2.jpg|מסוף האוטובוסים הסמוך לתחנת הרכבת
קובץ:TelAvivUniversityAyalon.jpg|מבט מהגבעה שעליה בנויה אוניברסיטת תל אביב אל התחנה והשער המערבי שלה, הצמוד למסוף אוטובוסים של חברת "דן"
קובץ:UniversityStation7290.JPG|שילוט על הרציף
קובץ:Telavivunistation02.jpg|
קובץ:Telavivunistation03.jpg|
קובץ:Telavivunistation04.jpg|
קובץ:Telavivunistation05.jpg|
קובץ:Telavivunistation06.jpg|
קובץ:Telavivunistation07.jpg|


## שירות רכבות בתחנה
בתחנה עוצרות כל הרכבות בקווים נהריה – מודיעין מרכז, נהריה – באר שבע מרכז, כרמיאל – באר שבע מרכז, בנימינה – רחובות – אשקלון, נתניה – בית שמש, והרצליה – ראש העין צפון – תל אביב ההגנה – ראשון לציון משה דיין – אשקלון – אופקים, למעט חלק מרכבות הלילה לנתב"ג ומנתב"ג.

ב-21 בספטמבר 2020 החל לפעול בתחנה קו הנוסעים ירושלים יצחק נבון – הרצליה.

מפברואר עד ספטמבר 2025 פעל בתחנה קו נתניה – תל אביב – באר שבע מרכז שבה עוצרת רכבת לכיוון באר שבע מרכז דרך תחנות הנגב המערבי ולנתניה בשעות השיא.

## קווי אוטובוס לתחנה
באזור התחנה עוברים מספר רב יחסית של קווי אוטובוס.

**מקרא סימנים:**
* ♿ - אוטובוס נגיש
* 🔄 - קו סיבובי
* 🌙 - קו לילה

### כניסה מערבית
בסמוך לכניסה המערבית ישנו מסוף אוטובוסים ובו מסתיימים מספר קווי אוטובוס עירוניים.

### כניסה מזרחית
על שד' רוקח בסמוך לכניסה המזרחית עוברים מספר קווי אוטובוס עירוניים של חברת "דן" וקווים מהשרון של "מטרופולין".

## קישורים חיצוניים

* 
* 
* 

## הערות שוליים

תל אביב האוניברסיטה - אקספו
האוניברסיטה - אקספו
קטגוריה:רמת אביב: תחבורה
קטגוריה:שדרות רוקח
קטגוריה:מבנים ואתרים שתכנן סעדיה מנדל